
祖训十则
   祖训弁言：
  典谟训诰，万古常昭；巷谚衢歌，片言可采。况祖宗之垂训，切日用于庭闱，而孙之克家宜遵循。夫诰戒，继世贤能，先灵永慰；终身败类，后代贻羞。知祖武之堪绳，实孙谋之不愧。苟能立爱维亲，立爱维亲，立敬继长，乡党无不称其仁也。亦复持己以敬待人，以宽宗族皆化之于善矣。列祖训。
   祖训十则：
   一、人子莫大于孝，孝莫过于顺；顺意，则悦；顺命，则喜。膝下承欢，虽家贫者，菽水可奉，何必膏梁！有一等于父母之前，厉声秽语、忤逆不顺，甚至一子分灶，不顾父母之养。一经父母投首家房，立唤到祖厅，细询情由，小则责罚，大则革名，不许与祭。更有纵妇不孝舅姑，询其情实，议其去取并重罚。其故纵之罪，公议，后来收族，其夫妇不许入谱，盖祖宗有不愿此孙子，实有愧于祖宗矣。
   二、兄弟务要和气，勿因些少财务、田地遂生嫌隙。语云：难得者，兄弟；易失者，田地。中有兄弟少占便宜，宜相让，不宜相争。语云：但得家和贫也好，若教不义富如何。
   三、要宜室家。凡为人者，欲全孝悌之美名，切勿轻听妇人言。诗云：妇有长舌，维厉之阶。且妇女见浅，不知大义，男子溺爱，不知其非，以致犯大恶，冒不韪，其流弊所底，不敢告人者，惜缘此也。愿世世子孙，毋蹈柔肠，须立刚节，乃称无忝所生云。
   四、要睦家族。子孙十百千万，莫非同源共流。故于长上，则思尊崇之，（于）弟侄，则思抚爱之。吉相庆，凶相恤，疾病相扶持，贫乏相济。所以宗族亲睦而先业不坠也。间有挟私洩私愤，致乖和气，甚非一体之义，为子孙者，宜切戒之。
   五、要崇祀典。诗云：祠祀蒸尝，盖言祭也。习俗之坏固有，家累千金，祖宗弗享，二簋日食万钱，岁时罔供俎豆，忍已甚矣，。存著之义谓何？但极本追远，人道之至大者，或四时而荐，或春秋而祀，礼仪必备，心志必虔，不可不急焉。
   六、要勤生业。士农工商，四民不正，横经负来，生理之常。故居肆则成事，为本近市，则贸易为生，俱要及时，勉力不可错过光阴。游惰嬉戏，蹈入穷途，悔之晚矣。
   七、要奖勤书香。合房子孙贤俊者少，而粗厉者多，祖宗在天之灵，必有所不安者。端有未曾读书，往往如是。兹合房有子孙可以造就者，必深加勉励，使成肆业，以振书香。语云：黄金满箱，不如教子一经。宜勿忘斯言焉可！
   八、要完国课。朝廷每岁所需，必赖乎此。苟积之不完，甚非为之道。后人各宜勉力，毋得挨廷，实力美事。朱子云：国课早完，即囊囊无余，自得其乐。诚哉，是官也。
   九、淫行为万恶之首，子孙有蹈此行，立即革名，不许与祭。其有帷薄不修为之，丈夫明知而故纵之，此尤甚于辱身贱行之所为，一经捉获，夫妇不许入谱，以辱先灵。
   十、贫穷无赖、自入匪类、行流穿窬者，一经通族闻知，必鸣鼓共攻，使其改过自新。苟仍蹈前辙，或经外人拿获，立即革名际谱，不许与饮。

 家训
（一）尊祖敬宗，享祀不可不诚；修其祖庙。霜露即降，生凄怆之心，霜露即濡，与怵惕之念，如在其上，如往其左右。世世子孙，体如此诚意。
（二）敦本睦族，须念葛蕌根本，瓜瓞绵长；亲其亲，长其长，勿以强而凌弱，勿以富而欺贫，瑕隙胥捐，恩谊倍挚。凡我后人，恪守成规。
（三）孝子当表，其实事服劳，奉养尽事，以礼能碣其力；载之谱牒，可法可传。
（四）节妇当褒，其苦守冰霜，比洁金石并贞，能孝、能教、能从；纪之谱牒，以垂不朽。
（五）立嗣以亲，立子以嫡，小宗大宗，不得混乱；如继长房，则应次房之长子继，二三四房则应长房之次子；若长房只一子，不可出继，而后归之二房。举此以例，其余循序无争，名正言顺。至于本房无人可继，则属择立；择立必以贤，贤而立之，他何争焉。或应或择，悉遵规训，永无争竟，以正宗风。
（六）不蓄螟蛉，不树他枝；盖异姓乱宗，亲疏不明，贵贱无别，间或有之，不许登谱。
（七）崇正道，明纲纪人伦，如入邪教，奸乱悖伦者，先家法惩治，后仍去籍除名，永不入谱。
（八）端重世系，整齐家风，男不与人为奴仆，女不与人为婢妾。如违斯训，不许登谱。
（九）众产轮流，照序挨顺，勿以少而凌长，小加大，秩然有序而不斋，霭然有情以相亲，遵守如一，以正名分。
（十）生卒年、月、日、时、行、字、婚配、卜葬、祭、产以及游庠、登科、缙绅、仕宦、书载详明，以示后世，珍重不忘。

录自福安圯湾《姚氏族谱》

瑞云世训
  家之范，国之政也。顾训之不明，范何由著！恐遵祖者未必户晓也，于是敷绪言，作世训。（按：世训十六则，因诸多习俗已易不存，其阐释内容均略）
一、行冠礼
二、谨婚嫁（慎择配偶）
三、正毕姻（合巹大礼）
四、慎亲丧
五、议即葬
六、守服礼
七、谨家祭
八、定墓祭
九、安生业（士农工商）
十、择交游
十一、知孝顺
十二、教子孙
十三、敦族谊
十四、重积德
十五、戒争讼
十六、戒盈满

述规序
   余尝闻；治家犹治国也。是故，国必有法，家必有规。法者，所以明善恶，摄纪纲；规者，将以昭次序，绳长幼。此国家之所同，然而规法之不可偏废也。
   余因暇日，历睹祖宗留下谱序，其中文意，莫非述先人之根本，而警后世之子孙者也。至我房祖讳于翁，号华山者，作诸维世规，末书十戒。余三复之，大作踊跃，清心爽气，已知祖意严于治家，而重为后代计也。惜乎，徒卷诸心，不中不才之子侄，安得乎耳听目视之益欤？余乃正朔会集弟侄序列祖庙之前，将十戒规文朗读一遍，释解意义于中。子孙贤者，纳言听教，不肖者，变色念嗔。余遂是日当于宗祠祝曰：“逢忝居人世，生在姚家，虽不能观光邦国，以显祖考，当严立家法，以儆愚顽。姚氏之子，尊规教者而为善，荣昌其裔；违规教者而为恶，覆绝其嗣！”祝毕，众人凛然。随于次日设酒为令，谕曰：“吾今日以酒钦汝子侄，受吾酒，听吾训者，视为良民；不受吾酒，逆吾令者，是为不孝！”由是，诸子云集，余亦喜焉。遂戒之曰：“从今以后，往者不谏，来者当追。”立规法，每逢春秋二祭，辞神之时，令主祭之人，将十戒直读诸侄，罗阶听教。但为尊长者，安尊长之分；为子弟者，率子弟之谨；善则为之，恶莫作焉，毋招非惹祸，毋议人长短，毋因小失大，毋致忿亡身，毋所为卑贱，毋茶毒亲疏，尽心力业，勤俭营生，或儒或贾，兢兢为人，庶几上不愧祖宗，下不辱于家风也。姚氏之子，谨三思焉。   
时    正德十年（1515）岁次乙亥正月望日 孙男  元逢立
录自连江厦乙族谱

                                   十戒
                                    宗禁弁言
   国家明刑弼教，故有五刑之属三千，将刑奸诘暴。于是乎在族即大矣。秀顽不一，可无法乎？兹将祖戒十条，大书卷首，因续订禁约若干，详列其后，以明示族人，庶几望而知畏，将相串而为礼仪之归也可！
                                   华山公十戒
一、不得欺慢先祖故违祭祀     六、不得避差拖税损人利己
二、不得毁伤元气凌忽宗族     七、不得适己自便污秽厅堂
三、不得恃强藉党将大压小     八、不得娇妻党子乱伦横作
四、不得好勇斗狠以危父母     九、不得酗酒荡性惹祸招非
五、不得轻生服毒图赖亲疏     十、不得故违家规私自诋谤

续禁

一、禁忤逆
二、禁诟厉
三、禁失业（游手偷安）
四、禁凶暴
五、禁乱宗

                     族谱要言
一、表德行                         十一、褒贞烈
二、训隐恶                         十二、矜孤寡
三、重丧祭                         十三、先睦邻
四、记坟茔                         十四、明嫡庶
五、立祭田                         十五、训子弟
六、重婚姻                         十六、重正脉
七、重师傅                         十七、记祖功
八、避名讳                         十八、记迁居
九、习礼文                         十九、重风水
十、序昭穆                         二十、造坟茔

（附记：以上二十款录自姚中山祖谱；原均有阐释文、今多已废，故从略）

                     家规十则
一、男训曰：人家盛衰，皆由积善与积恶。何谓积善，居家必尽孝悌，处事必存仁恕，凡所以济人利物皆是也，恃己之强以凌弱，驱人之财以利己，凡所以欺天罔人者，皆是也。是故，爱子孙者必遗之以善，不爱子孙者，必遗之以恶。岂不闻惠迪吉从逆凶报应，固自不爽，为男子者，尚其法禹谟之言可也。
二、女训曰：家之和与不和，皆系妇人之贤否。何谓之贤，事舅姑以孝敬，待夫子以恭顺，处娣姒以温和，抚子孙以慈爱，相乎内以应乎外，如此之类，皆谓之贤。何谓不贤，傲慢舅姑，不敬丈夫，欺凌妯娌，酷虐奴仆，谗言妄语，变乱是非，如此之类，皆谓不贤。天人神鬼，共相好恶，为人妇者，不可不知。
三、兄弟性格不同，分门割户，势所比至。虽曰群分名家，犹然类聚一处，若尊尊卑卑。秩然有礼，出入相友，德业相规，守望相助，疾病相扶持，不以服尽亲尽为言，而以礼至义至为念，则群相亲睦而自无外侮之患矣。
四、族大人贫，树长枝枯，不能无也。虽然天运循环，无往不复，若能安贫守分，不作非为，则今日虽贫贱，安知后日不富贵乎！使无廉耻心，取非吾有，势必放僻邪侈，无所不至则明，而人非之幽鬼责之，一时败露，且至刑宪加之，无往不受戮辱，人勿贫而丧志焉可、
五、庶人之职、耕读为先，子弟之俊秀者，必令读书，读书必焚膏继晷，学乃有成。子弟之质鲁者，必令耕种、耕种当不辞劳瘁，家乃丰裕，况勤俭为人生美德。勤者，富之本；俭者，富之源。人能勤俭，不求富而自无不富矣。
六、人果能作事谋，始随处皆示以公正之怀，与人无急，自然讼无由起。易云：讼则终凶，其切切于垂戒如此。至若入衙做吏当差，尤为下品。尝云：吏笔如刀，差毒如虎，害人匪浅也。即使心性不乖，公门自谓修行之地，然一有不当，即便刑辱及身，为人子者，切宜戒之。
七、子弟有过失，当长者呵责，不论是非，当俯首默受，毋得分理，待长者怒释，可因叔伯兄弟陈其是非，听长者以义裁处，庶无犯上作乱之非。
八、夫亡子幼，形单影只，固妇人之不幸。凡伯叔兄弟，宜加存恤，不可侵扰，若欺人孤寡，妄加侮害，彼虽无能，天道好还，安知他日不转移于己耶。
九、子侄处乡党间，当恂恂孝友，见尊长，坐必起，行必序，应对必以名，年非六十者不得伯叔同坐，如此则长幼尊卑，不失雁行之次焉。
十、赌博最易坏心，自来抛田弃屋典妻鬻子，廉耻不顾，盗窃思为，皆由赌博所致。为子弟者，切宜戒之。更有不由正道，邪教害人，皆在摒除之列，切勿惑于异端，而为正人之所弃焉。

（录自隆山族谱）


